
Здравейте,


Изправена съм пред следния въпрос. През 2014 родих едното си дете и две години , до раждането на другото бях по майчинство, както се полага. След раждането на второто дете 2015 година започнах да ползвам майчинството си за второто дете, още две години плюс шест месеца и 5 за съпруга ми, т.е около още три години. По стечение на обстоятелствата ни разрешиха веднага след това от работата още една година неплатен. Сега в момента чистя отпуски за тези пет години и трябва да съм на работа физически месец май 11. Проблема е, че мъжа ми работи в чужбина и го придружавам с децата и съгласно обстановката сега всичко е затворено, те не са на градина и няма кой да ги гледа, а и няма с какво да се прибера до България. Та въпроса ми е, отпуската шест плюс пет месеца на мъжа ми, мога ли да ползвам за първото дете, или не? Просто ми трябват още около 20 дни, да се нормализират нещата и да мога да се прибера без карантина и тн, и разбира се докато намеря кой да греда децата в БГ. Благодаря Ви предварително!


 

teia.s@abv.bg
=============

 

Здравейте, г-жо Дотова, 


съгласно КТ – чл. 167а, ал. 1 – след използването на отпуските по чл. 164, ал. 1 и чл. 164б, ал. 1, 2, 3 и 5 всеки от родителите (осиновителите), ако работят по трудово правоотношение и детето не е настанено в заведение на пълна държавна издръжка, при поискване има право да ползва неплатен отпуск в размер 6 месеца за отглеждане на дете до навършване на 8-годишна възраст. Всеки от родителите (осиновителите) може да ползва до 5 месеца от отпуска на другия родител (осиновител) с негово съгласие.  

Този отпуск може да се ползва за всяко дете – първо, второ и пр. 


Поздрави,  

адв. Николина Митова  

0898 303092


